Innflytjendaráð stendur fyrir opnum kynningarfundi 20. janúar næstkomandi fyrir þá sem hyggjast sækja um styrki úr þróunarsjóði innflytjendamála sem auglýstir hafa verið . Fundurinn verður haldinn á Nauthól klukkan 9:00 til 10:30 . Farið verður yfir umsóknarferlið , reglur um úthlutun og áherslur sjóðsins í ár . Dagskrá : 9:00 Tatjana Latinovic , formaður innflytjendaráðs , kynnir áherslur þróunarsjóðs í ár . 9:20 Töskur með tilgang . Hjálparstarf kirkjunnar og Hjálpræðisherinn kynna verkefnið . 9:40 Vitundarvakning um rétt fatlaðra barna innflytjenda til viðeigandi þjónustu . Landssamtökin Þroskahjálp kynna verkefnið . 10:00 Tatjana Latinovic , formaður innflytjendaráðs , fer yfir reglur þróunarsjóðs innflytjendamála og umsóknarferlið . 10:20 Umræður . 10:30 Fundi slitið . Þeir sem hyggjast sækja fundinn eru beðnir um að senda staðfestingu þess efnis í tölvupósti til Hrafnhildar Kvaran á netfangið [ email protected ]